Dana, 27.veljače u OŠ Braće Seljan s početkom u 13:00 sati održan je 17.LIK. Županijsko natjecanje – izložba likovnih radova osnovnih i srednjih škola Karlovačke županije.

Na ovogodišnjem natjecanju iz likovne kulture (17.LIK) učenici su razvijali kreativnost analizirajući djela POP ART pravca u umjetnosti. Promatrali su i kreativno istraživali specifičan način tehnike rada u maniri stripa pop art umjetnika Roya Lichtensteina.

Uspoređivali su zamisli nove tehnologije sa slikarskim eksperimentom,brišući granice između formalne podjele na figurativno i apstraktno slikarstvo, zanimanje za nove vizualne doživljaje i estetske vrijednosti.

Zadatak im je bio osnovnim bojama (crvena,žuta i plava) s crnom i bijelom, rasterom točaka i crta,crtom kao dominantom, kadrom, stripom, tekstom , odnosom slike i teksta i računalnom grafikom, stvoriti neobičan, rijedak i originalan likovni uradak koristeći se likovnom tehnikom tempere ili na računalu.

Prikazivali su i kreirali figurativne i nefigurativne narativne prikaze iz svakodnevnog života, znanstvene fantastike i motive iz stripa. Učenici su kombinirali i gradili plohama, bojom,rasterom i tekstom skladnu cjelinu prema načelu kontrasta i dominacije.

Iz svih škola karlovačke županije pristigao je velik broj radova ( 10 radova po školi),što je ujedno i potvrda da je tema bila zanimljiva i poticajna.

Ove godine pridružila nam se i Gimnazija Karlovac u kategoriji 2A – Natjecanje – izložba likovnih uradaka na temu – poticaj realiziranih likovnim izrazom na temelju istraživačkog rada.

Njihovi radovi iskazuju povezanost stečenih znanja, kao i namjeru obogaćivanja novim spoznajama, te ambiciju, energiju, maštovitost, originalnost i cilj zbog kojeg se odlučuju rješavati probleme.

Državno natjecanje održat će se u Vukovaru 27. – 29. Travnja 2015. Godine. Na Državnu izložbu iz Karlovačke Županije predloženo je 10 radova učenika osnovnih škola i to učenika:

1. MATEA GAŠLJEVIĆ, 7., OŠ MAHIČNO, učiteljica: IRENA KOMŠIĆ
2. IVA SKUKAN, 8., OŠ BRAĆA SELJAN, učiteljica: VLADIMIRA RIBIĆ
3. KORINA HORVAT, 7., OŠ DRAGOJLE JARNEVIĆ, učiteljica: VLADIMIRA RIBIĆ
4. JANICA IVANČIĆ, 7., OŠ ŽAKANJE, učitelj: DUŠKO RUPČIĆ
5. SONJA ŠKVORC, 8., OŠ GRABRIK, učiteljica: IVANA MARADIN
6. LANA KNEŽEVIĆ, 7., OŠ PLAŠKI, učiteljica: BROZINIĆ SNJEŽANA
7. AJLA MUHIĆ, 8., OŠ CETINGRAD, učiteljica: IRENA KOMŠIĆ
8. ROBERT RIBIĆ, 6., OŠ TURANJ; učiteljica: MARIJA ŠKRTIĆ JURKOVIĆ
9. FRANO ROKNIĆ, 7., OŠ DUBOVAC; učiteljica: ALEKSANDRA ŠKRTIĆ
10. MIA PAVKOVIĆ, 7., OŠ DRAGOJLE JARNEVIĆ, učiteljica: VLADIMIRA RIBIĆ

Na kraju možemo samo reći i zaključiti da nas učenici svojom maštom , kreativnošću i originalnošću uvijek ponovno ugodno iznenade.

Zato, pohvaljujemo učenike, mentore te sve one koji nam pružaju podršku i zajedno se s nama vesele uspjehu i podržavaju naš trud.

Vladimira Ribić, dipl.učiteljica likovne kulture